**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 08-03-2024

 **ΠΡΟΣ: Μ.Μ.Ε. Κω**

**Δήλωση Δημάρχου Κω Θεοδόση Νικηταρά**

**για την 8η Μαρτίου – Παγκόσμια Ημέρα της Γυναίκας**

Οι αγώνες των γυναικών για ισότητα, ισονομία και δικαιοσύνη, συνεχίζονται γιατί δεν έχουν ακόμη κατακτηθεί.

Με σεβασμό στις γυναίκες που υπηρετούν πολλαπλούς ρόλους, που βιώνουν διαχωρισμούς και ανισότητες, στην οικογένεια, στην οικονομία και στην κοινωνία, τιμούμε σήμερα, 8 Μαρτίου, τις γυναίκες όλου του κόσμου.

Ενάντια στα στερεότυπα, σε κάθε είδους διακρίσεις λόγω φύλου, στην άσκηση βίας κατά των γυναικών, σε σεξιστικές συμπεριφορές και στην αναπαραγωγή σεξιστικών προτύπων.

Τα κοινά προβλήματα και οι ίδιες ανάγκες, φέρνουν γυναίκες και άνδρες στην ίδια πλευρά.

Για την αντιμετώπιση τους, οι νέες και οι νέοι μας οφείλουν να αγωνίζονται μαζί.

Η Πολιτεία οφείλει να τους στηρίζει.

Μόνο έτσι μπορεί να προοδεύσει ο τόπος μας, από κοινού και με συνδυασμένες δράσεις μπορούμε να αντιμετωπίσουμε το δημογραφικό πρόβλημα που απειλεί την κοινωνία μας.

Το μήνυμα της σημερινής ημέρας, που εορτάζεται παγκοσμίως από το 1977, με απόφαση του ΟΗΕ, ας αποτελέσει οδηγό όλων μας.

Χρόνια πολλά σε όλες τις γυναίκες, σε όλο τον κόσμο!